平時嘅我嚟到譚仔一定係食雞肉清湯成日見到隔離枱叫麻辣煳辣湯底，今次一於試吓煳辣湯底。 本人唔係好食得辣，所以點了十少辣。熱辣辣嘅米線一擺上枱，就聞到好濃郁嘅味道第一時間當然要試一試個湯！有少少辣，但啲香料味道已經蓋過啲辣味。再試埋個米線，啲米線"索"左啲湯，好有味道！ 加上譚仔啲米線爽口彈牙，浸過啲濃湯簡直係絕配米線內本身附有腐竹，韮菜，芽菜，令整碗米線變得更出色更香更好味尤其啲腐竹，浸過啲濃湯真係無得頂！